รฟท. เตรียมนำโครงการ รถไฟความเร็วสูงเชื่อม 3 สนามบิน “ดอนเมือง-สุวรรณภูมิ-อู่ตะเภา” เสนอที่ประชุมคณะกรรมการสิ่งแวดล้อมแห่งชาติปลายเดือนนี้
การรถไฟแห่งประเทศไทย เตรียมนำโครงการ รถไฟความเร็วสูงเชื่อม 3 สนามบิน “ดอนเมือง-สุวรรณภูมิ-อู่ตะเภา” เสนอที่ประชุมคณะกรรมการสิ่งแวดล้อมแห่งอนุมัติการดำเนินโครงการปลายเดือนนี่นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการแทนผู้ว่าการรถไฟแห่งประเทศไทย หรือ รฟท. เปิดเผยถึงความคืบหน้าโครงการ รถไฟความเร็วสูงเชื่อม 3 สนามบิน “ดอนเมือง-สุวรรณภูมิ-อู่ตะเภา” ระยะทาง 220 กิโลเมตร วงเงิน 224,544 ล้านบาท ว่า เมื่อวันที่ 7 มิถุนายนที่ผ่านมา คณะกรรมการผู้ชำนาญการ หรือ คชก. เห็นชอบรายงานการวิเคราะห์ ผลกระทบสิ่งแวดล้อม หรือ EIA โครงการดังกล่าวแล้ว และในวันที่ 24 มิถุนายนนี้ จะนำเข้าสู่ที่ประชุม คณะกรรมการสิ่งแวดล้อมแห่งชาติ ที่มีพลเอกประวิตร วงศ์สุวรรณ รองนายกรัฐมนตรี และรัฐมนตรีว่าการกระทรวงกลาโหมเป็นประธาน คาดว่าจะลงนาม กับ กลุ่มกิจการร่วมค้าบริษัทเจริญโภคภัณฑ์โฮลดิ้ง จำกัด และพันธมิตร (กลุ่ม CPH) ผู้ชนะการประมูล ได้ไม่เกินต้นเดือนกรกฎาคมนี้ จากเป้าหมายที่คณะกรรมการอีอีซี (กพอ.) คาดไว้ ว่าจะลงนามสัญญาได้ในวันที่ 15 มิถุนายยนี้ นั้นต้องอยู่ภายใต้เงื่อนไข EIAจะต้องได้รับอนุมัติก่อนตามกฎหมายอย่างไรก็ตาม ในวันที่14 มิถุนายนนี้ คณะกรรมการคัดเลือกฯ จะหารือกับกลุ่มซีพีฯ เรื่องการส่งมอบพื้นที่ ตั้งแต่ดอนเมือง -อู่ตะเภา โดยเฉพาะเรื่องการบุกรุกพื้นที่ พื้นที่เช้า พื้นที่ทับซ้อนกับ โครงการรถไฟไทย-จีน /รถไฟไทย-ญี่ปุ่น และช่วงสถานีจิตรลดา ที่เป็นคลองแห้ง ทับซ้อนกับสายสีแดง การรื้อย้ายเสาตอม่อโฮปเวลล์ เป็นต้นซึ่งจะต้องใช้เวลาในการจัดการ ก่อนส่งมอบ โดยพื้นที่ มีเวลาส่งมอบให้ภายใน 5 ปี